《野田黄雀行》
明代·罗颀

十亩之间雀啾啾，止蒿集莱鸣相酬。
远川遥陌路孔修，原田茫茫禾黍稠。
秋来古树风飕嵒，夕阳惨淡沉西丘。
群飞群下不相求，衔穗食谷安无忧。
南有樛木在芳洲，雌雄迫暮共依投。
咄哉兹禽多诡谋，性行佻巧谁与俦。
穿屋作巢于高楼，食彼粢盛令人愁。
非罗非丸致无由，草窃奸宄将何尤。
吁嗟此鸟毋久留，愿汝化蛤湮东流。

作者简介：浙江山阴人，字仪甫。以高承所著《事物纪原》不能黜伪崇真，更著《物原》一书。然其书不著出处，合众说为一，粗疏错谬处亦极多。